A black and white logo

Description automatically generated

**Lietuvos Respublikos užsienio reikalų ministerija**

Biudžetinė įstaiga, J. Tumo-Vaižganto g. 2, 01108 Vilnius, Tel. +370 5 236 2444, faksas +370 5 236 2626, El. p. urm@urm.lt, <http://www.urm.lt>, duomenys kaupiami ir saugomi Juridinių asmenų registre, kodas 188613242

**Tarptautinio viešojo pirkimo**

**„VIRTUALIZACIJOS TARNYBINIŲ STOČIŲ (ANGL. SERVER) VIDINIŲ DISKŲ VIEŠASIS PIRKIMAS“**

**ATVIRO KONKURSO SPECIALIOSIOS SĄLYGOS**

TURINYS

**1. Bendra informacija**

**2. Pirkimo objektas**

**3. Susitikimai su tiekėjais ir pirkimo objekto apžiūra**

**4. Tiekėjų pašalinimo pagrindai ir kvalifikacijos reikalavimai**

**5. Reikalavimai, susiję su nacionaliniu saugumu**

**6. Specialieji reikalavimai pasiūlymų rengimui ir pateikimui**

**7. Pasiūlymo galiojimo užtikrinimas**

**8. Pasiūlymų vertinimas**

**9. Sutarties sudarymas**

**10. Kitos sąlygos**

**Pirkimo sąlygų priedai:**

[Pirkimo sąlygų 1 priedas „Terminai“](#_Toc124404956)

[Pirkimo sąlygų 2 priedas „Techninė specifikacija“](#_Toc124404957)

[Pirkimo sąlygų 3 priedas „Tiekėjų pašalinimo pagrindai“](#_Toc124404958)

[Pirkimo sąlygų 4 priedas „Tiekėjų kvalifikacijos reikalavimai“](#_Toc124404959)

[Pirkimo sąlygų 5 priedas „EBVPD“ (XML ir PDF formatu)](#_Toc124404960)

[Pirkimo sąlygų 6 priedas „Pasiūlymo forma“](#_Toc124404961)

[Pirkimo sąlygų 7 priedas „Sutarties projektas (Bendrosios sutarties sąlygos)“](#_Toc124404962)

[Pirkimo sąlygų 8 priedas „Sutarties projektas (Speciaiosios sutarties sąlygos)“](#_Toc124404962)

[Pirkimo sąlygų 9 priedas „Sutarties projektas (Prekių perdavimo–priėmimo akto formos pavyzdys)“](#_Toc124404962)

[Pirkimo sąlygų 10 priedas „Tiekėjo deklaracija dėl atitikties Reglamento nuostatoms juridiniam asmeniui“](#_Toc124404964)

[Pirkimo sąlygų 11 priedas „Tiekėjo deklaracija dėl atitikties Reglamento nuostatoms fiziniam asmeniui“](#_Toc124404964)

[Pirkimo sąlygų 12 priedas *„*[Nacionalinio saugumo reikalavimų atitikties deklaracija“](#_Toc124404964)](#_Toc124404965)

Pirkimo sąlygų 13 priedas „Asmenų, turinčių teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ir asmenų, turinčių teisę surašyti ir pasirašyti tiekėjo apskaitos dokumentus, sąrašas (forma)“

# Bendra informacija

* 1. Perkančioji organizacija – Lietuvos Respublikos užsienio reikalų ministerija, juridinio asmens kodas 188613242, adresas J. Tumo-Vaižganto g. 2, LT-01108 Vilnius. Perkančioji organizacija yra PVM mokėtoja.

1.2. Pirkimas neatliekamas naudojantis centralizuotų pirkimų katalogu, nes Pirkimo iniciavimo momentu CPO kataloge reikalingų, perkančios organizacijos poreikius (nustatytą techninę specifikaciją) atitinkančių prekių nerasta.

1.3. Perkančioji organizacija nerezervuoja teisės dalyvauti pirkime.

1.4. Stebėtojai dalyvauti Komisijos posėdžiuose nėra kviečiami.

1.5. Išankstinis skelbimas apie pirkimą nebuvo paskelbtas.

* 1. Šiame pirkime perkančioji organizacija nenumato skelbti pranešimo dėl savanoriško *ex ante* skaidrumo.
  2. Pirkime neleidžiama pateikti alternatyvių pasiūlymų.
  3. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo “. Vadovaujantis šio aprašo 4.4.4.1 ir 4.4.4.2 papunkčiais, perkančioji organizacija savarankiškai nustato aplinkos apsaugos kriterijus, kurie yra susiję su pirkimo objektu. Aplinkos apsaugos kriterijai nustatyti Pirkimo sąlygų 2 priede „Techninė specifikacija“ 3.4 punkte.
  4. Bendrosios pirkimo sąlygos yra neatskiriama šio Pirkimo sąlygų dalis.

# 2. Pirkimo objektas

* 1. Perkančioji organizacija numato įsigyti **virtualizacijos tarnybinių stočių (angl. server) vidinius diskus**. Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.

2.2 Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti pirkimo sąlygų 2 priede „Techninė specifikacija“.

Pirkimo objektas į dalis neskaidomas, nes nepaisant to, kad pirkimo vertė viršija tarptautinio pirkimo vertės ribą, šio Pirkimo pradinė sutarties vertė nėra didelė, todėl, pirkimo objekto (perkamų prekių) pobūdis ir kiekis (10 vnt.) negali riboti smulkiojo ir vidutinio verslo subjektų dalyvavimo pirkime. Perkant didesnį kiekį prekių vienu metu, galima gauti geresnes kainas dėl masto ekonomijos. Skaidant pirkimo objektą į dalis, pirkimo sutarties vykdymas taptų nepagrįstai brangesnis (pvz., dėl logistikos, administravimo, perkamų prekių ir tarnybinių stočių, į kurias prekės bus montuojamos, aptarnavimo ir priežiūros) ir sudėtingas techniniu požiūriu (pvz., dėl suderinamumo su tarnybinėmis stotimis, į kurias bus montuojamos prekės, ir jų komponentais; dėl garantijos taikymo).

2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# 3. Susitikimai su tiekėjais ir pirkimo objekto apžiūra

* 1. Perkančioji organizacija nerengs susitikimo su tiekėjais dėl pirkimo sąlygų paaiškinimo.

3.2. Perkančioji organizacija nerengs pirkimo objekto apžiūros.

# 4. Tiekėjų pašalinimo pagrindai ir kvalifikacijos reikalavimai

4.1. Reikalavimai dėl tiekėjo ir subtiekėjų (jei taikoma) pašalinimo pagrindų nebuvimo bei jų nebuvimą patvirtinantys dokumentai nurodyti Pirkimo sąlygų 3 priede „Tiekėjų pašalinimo pagrindai“.

* 1. Tiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti Pirkimo sąlygų 4 priede „Tiekėjų kvalifikacijos reikalavimai“.

# 5.Reikalavimai, susiję su nacionaliniu saugumu

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl atitikties Reglamento nuostatoms, kuri pateikta Pirkimo sąlygų 10 ir 11 prieduose („Tiekėjo deklaracija dėl atitikties Reglamento nuostatoms juridiniam asmeniui“ ir „Tiekėjo deklaracija dėl atitikties Reglamento nuostatoms fiziniam asmeniui“). Kilus abejonių dėl tiekėjo atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą.

5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, Pirkimo sąlygų reikalavimus atitinkančiais, subjektais.

5.3. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją[[1]](#footnote-2) 12 priedas „Nacionalinio saugumo reikalavimų atitikties deklaracija“. Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje.

5.4. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[[2]](#footnote-3) 12 priedas „Nacionalinio saugumo reikalavimų atitikties deklaracija“. Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą. Nurodytų dokumentų nereikalaujama, kai:

5.4.1. perkančioji organizacija turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;

5.4.2. perkančioji organizacija šiuos dokumentus jau turi iš ankstesnių pirkimo procedūrų.

# 6. Specialieji reikalavimai pasiūlymų rengimui ir pateikimui:

* 1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

6.1.1. Tiekėjo pasirašytas pasiūlymas, parengtas pagal Pirkimo sąlygų 6 priede „Pasiūlymo forma“ pateiktą pasiūlymo formą ir pasiūlymo formoje nurodyti ir kiti, būtini dokumentai (jų kopijos).

6.1.2. užpildytas EBVPD (specialiųjų pirkimo sąlygų 5 priedas). Pasirašydamas pasiūlymą, tiekėjas patvirtina ir EBVPD tikrumą;

6.1.3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);

6.1.4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;

6.1.5. ketinimų protokolai, sutikimai, deklaracijos ar kiti dokumentai, įrodantys, kad pasitelkiamų ūkio subjektų, įskaitant ir tuos kurių pajėgumais remiasi, ištekliai bus prieinami per visą sutartinių įsipareigojimų vykdymo laikotarpį (jeigu tiekėjas pasitelkia ūkio subjektus, įskaitant ir tuos kurių pajėgumais remiasi). Visi ūkio subjektai nurodomi Pirkimo sąlygų 6 priede „Pasiūlymo forma“ A-7 darbalapyje „Subtiekėjai“;

6.1.6. užpildyta „Tiekėjo deklaracija dėl atitikties Reglamento nuostatoms juridiniam asmeniui“ Pirkimo sąlygų 10 priedas arba „Tiekėjo deklaracija dėl atitikties Reglamento nuostatoms fiziniam asmeniui“ Pirkimo sąlygų 11 priedas;

6.1.7. užpildyta tiekėjo „Nacionalinio saugumo reikalavimų atitikties deklaracija“ Pirkimo sąlygų 12 priedas;

6.1.8. nuoroda į Pirkimo sąlygų 2 priedo „Techninės specifikacija“ 2.6 papunkčio 1 papunktyje nurodytų tarnybinių stočių gamintojo portalą apie suderinamumą su siūloma Įranga arba lygiavertis suderinamumo įrodymas (pvz., tarnybinių stočių gamintojo rašytinis patvirtinimas, kad siūlomi vidiniai diskai atitinka Pirkimo sąlygų 2 priedo „Techninės specifikacija“ 2.6 papunktyje nustatytus suderinamumo reikalavimus).

6.1.9. Pirkimo sąlygų 2 priedo „Techninės specifikacija“ 2.6 papunktyje nurodytų tarnybinių stočių gamintojo pasirašytas raštas, kuriuo patvirtinama, jog siūlomai Įrangai galios Pirkimo sąlygų 2 priedo „Techninės specifikacija“ 2.6 papunktyje nurodytų tarnybinių stočių gamintojo garantija Pirkimo sąlygų 2 priedo „Techninės specifikacija“ 2.7 papunktyje nustatytomis sąlygomis;

6.1.10. visų Įrangą komplektuojančių dalių kodai, modeliai, trumpas aprašymas bei kiekiai;

6.1.11. kiti, tiekėjo nuomone, būtini dokumentai.

6.2. **Perkančiajai organizacijai nustačius ekonomiškai naudingiausią pasiūlymą (galimą pirkimo laimėtoją), CVP IS pranešimu pateikiama** (šių dokumentų nereikalaujama teikti kartu su pasiūlymu):

6.2.1. Pirkimo sąlygų 13 priedas „Tiekėją atstovaujančių asmenų sąrašas“;

6.2.2. tiekėjo (kiekvieno tiekėjų grupės nario) ir ūkio subjekto, jeigu jo pajėgumais tiekėjas remiasi, pašalinimo pagrindų nebuvimą įrodantys dokumentai;

6.2.3. tiekėjo atitiktį kvalifikacijos reikalavimams įrodantys dokumentai;

6.2.4. tiekėjo atitiktį reikalavimams, susijusiais su nacionaliniu saugumu - sąlygų numatytų VPĮ 37 straipsnio 9 dalies 1 ir (ar) 2 punkte, nebuvimą įrodantys dokumentai;

6.2.5. tiekėjo atitiktį reikalavimams, susijusiais su nacionaliniu saugumu - sąlygų numatytų VPĮ 47 straipsnio 9 dalyje, nebuvimą įrodantys dokumentai.

6.3. Visas pasiūlymas privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo sąlygose nenumatyta kitaip). Gali būti pateikiami:

6.3.1 kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);

6.3.2. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);

6.3.3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).

6.4. Pasiūlymas turi būti parengtas, susirašinėjimas tarp tiekėjo ir perkančiosios organizacijos vykdomas lietuvių kalba. Pasiūlymas turi būti pateikiamas lietuvių kalba, išskyrus atitiktį nustatytiems tiekėjo kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartų reikalavimams patvirtinančius dokumentus (sertifikatai, diplomai ir pan.), kurie gali būti pateikiami anglų kalba arba originalo kalba, jeigu jie taip sudaryti. Su užsienio kalbomis pateikiamais dokumentais, išskyrus šiame konkurso sąlygų papunktyje nurodytus dokumentus, pasiūlyme turi būti pateiktas jų vertimas į lietuvių kalbą. Perkančiajai organizacijai kilus įtarimų dėl pasiūlyme pateikto dokumento vertimo kokybės ir (ar) jo atitikimo dokumento originalo turiniui, perkančioji organizacija turi teisę prašyti tiekėjo pateikti vertėjo parašu ir vertimų biuro anspaudu patvirtintą šio dokumento vertimą į lietuvių kalbą. Jei kurie nors su pasiūlymu teikiami dokumentai parengti ne ta kalba, kuria reikalaujama arba perkančiajai organizacijai paprašius, tiekėjas turės pateikti tikslų vertimą į lietuvių kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

6.5. Visos pasiūlyme nurodytos kainos ar sąnaudos (ir jų sudėtinės dalys) pasiūlymuose turi būti nurodomos dviejų skaičių po kablelio tikslumu.

# Pasiūlymo galiojimo užtikrinimas

* 1. Perkančioji organizacija nereikalauja užtikrinti pasiūlymo galiojimą dokumentu, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# 8. Pasiūlymų vertinimas

8.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą.

8.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

* 1. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie Pirkimo sąlygose reikalaujami pateikti dokumentai: 6 priedas „Pasiūlymo forma“.

# 9. Sutarties sudarymas

9.1. Sutarčiai taikomas fiksuotos kainos kainodaros būdas.

9.2. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis Pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos Pirkimo sąlygų 7 priede „Sutarties projektas“ „Bendrosios sutarties sąlygos“ ir Pirkimo sąlygų 8 priede „Sutarties projektas “ „Specialiosios sutarties sąlygos“;

9.3. Jeigu tiekėjų grupės pateiktas pasiūlymas bus pripažintas laimėjusiu ir perkančioji organizacija pasiūlys jai sudaryti sutartį, perkančioji organizacija nereikalauja, kad ši tiekėjų grupė įgytų tam tikrą teisinę formą.

# 10. Kitos sąlygos

10.1. Tiekėjų / dalyvių, teikiančių pasiūlymus, prašome uždengti (paslėpti) fizinių asmenų asmens duomenis, jeigu tie duomenys nėra būtini, siekiant įsitikinti tiekėjo / dalyvio atitiktimi pirkimo dokumentuose keliamiems reikalavimams (ši nuostata netaikoma teikiant atsakingų asmenų už pasiūlymo pateikimą bei sutarties vykdymą kontaktinius asmens duomenis). Informacija apie perkančiosios organizacijos vykdomą asmens duomenų tvarkymą pateikiama adresu www.urm.lt, skiltyje Asmens duomenų apsauga.

\_\_\_\_\_\_\_\_\_

1. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-2)
2. <https://www.e-tar.lt/portal/lt/legalAct/ac5a5e30878f11ed8df094f359a60216> [↑](#footnote-ref-3)